AJAKOHAST OTSE TAEVAST
Vaatate saadet "Ajakohast otse taevast",
nii et tere tulemast liituma meiega!
Oleme teinud neid saateid üle 10 aasta
ja seda nii Helsingis kui ka teistes Soome paikades.
Samas aga oleme käinud ka mitmetes välisriikides
nagu Iisraelis, Tansaanias, Albaanias, Rootsis ja Eestis.
See on tore külastada erinevaid paiku ja teha seal saateid,
mis kõik on seotud sama sõnumiga, mida me Soomeski kuulutame.
Kuid samas me seome selle sõnumi selle paigaga, kus me parasjagu oleme.
Nii et Pia, kus me täna oleme?
Oleme hetkel Väike-Aasias, Türgis ja täpsemalt öeldes Filadelfias.
Filadelfia nii linnana kui kontekstina on ehk eriti hästi tuntud Rootsis,
kuid samas ka Soomes.
Inimesed on ehk ikka Ilmutuse raamatut nii palju lugenud,
et nad teavad, et üks 7'st kogudusest Väike-Aasias,
oli Filadelfia kogudus.
Filadelfia oli algselt siis üks kindel koht.
Hiljem on seda nime kasutatud Rootsis koguduse nimena
ja tegelikult on üldse päris palju kogudusi,
kes kannavad Filadelfia nime.
Seda eelkõige ehk isegi nelipühi liikumises,
kus viimaste aastate ja aastakümnete jooksul
on mitmed Filadelfia kogudused võtnud endale nelipühi koguduse nime.
Igal juhul, põhjus, miks paljud endale Filadelfia nime võtsid,
oli seotud just Filadelfias asuva tugeva kogudusega,
kus Jumal tegi oma tööd.
Tänu Pauluse tööle ja tegevusele levis sõna Jumalast kõikjale
ja sündis palju uusi kogudusi.
Osa neist kogudustest või õigemini nende asukohtadest
pole siin Türgis üksteisest kaugel.
Tol ajal polnud küll nii häid suhtlemisvahendeid kui tänapäeval,
nii et nad ei saanud võtta autot ja sõita 20 km.
Ei, nad pidid selle ma jalgsi minema.
Just, nii et see oli raskem.
Kuid neil aladel elas väga palju inimesi ja seda siis ka siin Filadelfias.
See paik, kus me just praegu seisame,
on üks väheseid asju, mis Filadelfiast veel järele on jäänud -
Püha Johannese kirik.
Siia tulles arutlesime selle üle,
et neid Johannese kirikuid on ka üle kogu maailma.
Seda ka Helsingis, Soomes.
Kuid see kinnitab vaid seda, et töö, mida nad tegid,
oli eriti efektiivne ja mõjuvõimas, jättes endast märgi maha.
Nii et oleme tänulikud selle eest,
et võime seista siin Filadelfias Johannese kiriku varemete juures.
Tahame tänada sind kogu südamest sinu palvetoe ja rahalise toe eest TV7'le.
TV7't saab jätkuvalt toetada, kui helistada 900 1777 (7 eur) Täname!
Oleme siis Johannese kiriku varemetes, millest pole suurt palju järgi jäänud.
Kuid need võimsad sambad on seisnud siin läbi aegade,
andes kinnitust sellest, et siin oli kunagi kirik
ja siin käisid kristlased koos.
Sa võid nüüd küsida, et mida nad ka tegid siin?
Ajaloo põhjal teame, et juba ristikoguduse algaegadel
hakati kogunema pühapäeva hommikuti.
Sellest lähtuvalt on ka meil täna pühapäev kui nö "Jumala päev".
Tänu Jumalale, et meil on üks päev nädalas,
kus inimesed saavad veidigi hoogu maha võtta
ja väga paljud lähevad ka kirikusse.
Eks see ole muidugi ka kultuuriti erinev.
Ameerikas on vägagi levinud see,
et inimesel lähevad pühapäeval kirikusse.
Olgu nad siis rohkem või vähem usklikud.
Soomes on veidi teistmoodi.
Need, kes pole just kõige aktiivsemad usklikud,
käivad ehk korra aastas, jõulude ajal kirikus
või siis, kui keegi lähedane sureb või kedagi ristitakse.
Kuid kirikus on käidud läbi aegade.
Algkoguduse kohta on öeldud, et kui nad tulid kokku,
siis nad ülistasid Jumalat.
Keegi luges ka apostlite kirjapanekuid,
mis tol ajal polnud pandud kokku Piibliks
nagu meil täna on.
Nii et nad lugesid apostlite märkmeid.
Lisaks sellele pidas koguduse pastor või keegi tema abilistest jutluse,
jagades inimestele Jumala sõna kui elavat leiba
ja seejärel oli neil ka leivamurdmine ehk armulaud.
Kõik me tänapäeva jumalateenistused käivad laias laastus samamoodi,
nii et tänu Jumalale, et selles osas pole suurt palju muutunud.
Kui, siis ehk sisu poolest veidi, mistõttu võiks küll öelda,
et meil tasuks taaskord pöörata enam tähelepanu sisule,
kui kõigele välisele.
Sest küsimus pole mitte välises...
Vaid Jumala Sõnas, mis on kõige olulisem.
Evangeeliumis peitub vägi päästeks,
nii et jätkem ikka ruumi ka Jumala Sõnale.
Jumala Sõna lugemise kohta kirikutes on viidud läbi teatud uuringuid
ja kahjuks leitud,
et paljudes nn nelipühi või karismaatilistes kogudustes
loetakse üsna vähe Jumala Sõna.
Seda peaks muutma ja asju tuleks võtta tõsisemalt,
lugedes Jumala Sõna.
Ei tasu olla nii täpsed ja piiritletud,
et jutlus võib kesta vaid 20, 25 või 30 minutit.
On tõsi, et pikad jutlused ilma prohvetliku ilmutuseta
pole ka midagi väärt.
Siinkohal meenub John Wesley või keegi teine vanadest jutlustajatest,
kes ütles, et kõike seda, mida pole jõutud ära öelda 45 minutiga,
pole mõtet ka enam peale seda rääkida.
Nii et teatud piirid on omal kohal.
Kuid samas peame siiski jätma ruumi ka Jumala Sõnale.
Selle uuringu käigus selgus,
et Katolikus kirikus jäetakse enam maad Jumala Sõnale.
Nii et selles osas tasub võtta eeskuju
ja hakata lugema ning uurima Jumala Sõna, võttes selle täiega vastu.
Kahjuks on üsna tihti nii, et me läheme kirikust välja, hõisates:
"Oli see vast üks hea jumalateenistus täna!
Kõik oli nii õnnistatud ja Jumala Vaim liikus."
Kui aga siis küsida, et millest ka jutlustaja rääkis,
tuleb vastuseks: "Nooooh...jaaaaaaah..."
See on üks paras pähkel, millele sel hetkel ei osata vastata.
Nii et Jumala Sõnale tuleb anda rohkem ruumi.
Siin Püha Johannese kirikus, Filadelfias, ülistati Jumalat rohkesti.
Neid sambaid vaadates võib vaid arvata,
et siin oli midagi, mis jäi püsima.
Kui ka kõik muu hävis, siis siin oli midagi,
mis jäi püsima aastakümnest kümnesse ja sajandist sajandisse,
andes tunnistust sellest, et Jeesus oli kord olemas
ja on seda ka tänapäeval.
Jeesus läkitas oma kirja Johannese kaudu,
kes oli Patmose saarel vangis.
Üks päev vaimus olles ta palvetas ja otsis Jumalat,
avades kogu oma olemuse taeva ees ja Jeesus ilmutas end talle.
Johannes nägi nii Jeesust
kui ka ilmutust seitsmest tähest ja seitsmest küünlajalast.
Johannes mõistis,
et Jeesus tahab anda neile 7 kogudusele midagi teada,
keda Ilmutuse raamatus mainitakse ja kes Väike-Aasias eksisteerisid.
Jeesus hakkas andma Johannesele sõnumeid, öeldes:
kirjuta Efesose kogudusele inglile või Smürna kogudusele inglile.
Selles nimistus oli ka Filadelfia kogudus,
kelle inglile Johannes pidi kirjutama.
Ingel tähendas koguduse eest vastutavat isikut,
kelleks oli siis koguduse karjane ehk pastor.
Pastor vastutab oma karja eest,
omades samas ka vastutust anda edasi sõnumit,
mille ta taevast saab.
Seekord said koguduste pastorid oma sõnumi apostel Johannese kaudu.
Johannese kandis hoolt selle eest,
et iga kiri jõuaks õigesse kohta ja õige pastorini.
Ja pastorid omakorda mõistsid, et see oli sõnum Jumalalt
ja neil oli vastutus anda see oma koguduse rahvale edasi.
Kui üleüldises mõttes rääkida,
siis Jumala kõne ja sõna mõjusfäär on palju laiem.
Ehk siis see pole nii, et kiri Filadelfia kogudusele
puudutab vaid neid, kes siin kord elasid ja olid
ning pühapäeviti jumalateenistustel käisid.
Ei. Jumala Sõna kehtib igal ajal, iga sugupõlve ja paiga jaoks.
Ehk see, mida Jeesus ütles tookord, kehtib ka tänapäeval.
Seetõttu ka, kui me nüüd loeme peagi Jeesuse sõnumit Filadelfia kogudusele,
siis me usume, et Ta kõnetab seeläbi meidki.
Ka sind, kes sa meid praegu teleri kaudu jälgid.
Ava oma süda, võta see vastu ja ütle:
"Püha Vaim, tule ja valgusta mu südamesilmad,
et võiksin näha ja mõista, mida see tekst endas kätkeb."
Ja siis Ilmutuse 3:7 on öeldud järgmist:
"Ja Filadelfia koguduse inglile kirjuta:
Nõnda ütleb Püha, Tõeline, kelle käes on Taaveti võti,
kes avab, ja ükski ei lukusta, ning lukustab, ja ükski ei ava."
Ehk siis teisisõnu: kirjuta Filadelfia koguduse pastorile
ja ütle: "Nõnda ütleb Püha ja Tõeline..."
Ehk siis siin polnud tegu kellegi teise arvamise või mõtetega,
vaid Jumal ise rääkis.
Olen alati uskunud, et kui Jumal räägib,
siis me ka tunneme ära, et just Tema räägib.
Samas aga muidugi peame me ka kuulama.
Sest kui me ei pane tähele Jumala kõnet,
paadutame me otsekui oma südamed,
mis muudab Jumala Sõnale raskemaks
tungida meist läbi ja teha oma töö me sees.
Siin räägitakse ka Taaveti võtmest,
mis viitab Taaveti aujärjele ja tema ülesandele.
Ehk siis jutt käib autoriteedist ja meelevallast.
Salmis 8 on aga öeldud: "Ma tean su tegusid!"
See on päris huvitav, et siin tegudest mainitakse,
sest me oleme mingil määral harjunud sellega,
et mitte tegudest ei pea rääkima, vaid usust, armust ja kõigest sellest,
mida Jumal on me eludes ja me eest tegemas.
Et siis tegudele ei peaks nagu suurt palju tähelepanu pöörama.
Kuid tegelikult on nii, et Jumal siiski jälgb meid.
Jah, me ei saa end oma tegude kaudu päästa,
endale päästet osta või mingeid muid eeliseid välja teenida.
Kuid samas tunnistavad me teod meie usust.
Just. Sest armastus Jumala vastu toob kaasa ka tegutsemise.
Seda lihtsalt pole võimalik vältida.
Pole tõesti ja samas pole ka võimalik elada oma usuelu nii,
et see ühel või teisel moel ilmsiks ei saaks.
Seetõttu on ka Piiblis öeldud:
"Kes usub ja oma suuga tunnistab, et Jeesus on Issand."
Kuid me ei tunnista seda vaid mingite tühjade sõnade kaudu,
vaid oma elude ja tegude kaudu.
Ja kui me sõnad pole vastavuses me tegudega,
on me sõnad enam kui tühised.
Usun, et me teod, mida inimesed näevad,
räägivad nii palju enam kui me sõnad.
Nii on.
Kuid see piiblisalm läheb edasi ja Jeesus on siis see, kes siin kõneleb.
"Ennäe, ma avasin su ees ukse, mida ükski ei suuda lukustada."
See on üks võimas asi -
Jumal avab ukse ja keegi ei saa seda sulgeda.
Oleme nii oma eludes kui tegevuses märganud seda,
et kui Jumal midagi teeb, siis see on püsiv.
Olen vahel öelnud midagi,
mis puudutab ka me Elu Sõna kogudust Turus,
mis on nüüdseks tegutsenud üle 20 aasta.
See on see,
et sageli esineb uute koguduste suhtes nii suurt vastuseisu,
et paljud ei pea lihtsalt vastu ja lõpetavad mingi hetk oma tegevuse.
Usun, et meie koguduse puhul oleks olnud sama teema,
et kui Jumal poleks aidanud seda tööd teha,
poleks me ise jaksanud ja oleksime juba ammu lõpetanud.
Seda siis juhul, kui see oleks olnud vaid minu, Pia ja osade teiste töö.
Kuid me teame, et see kõik on olnud Jumala töö.
Tema kõnetas meid ja andis selle tööpõllu.
Mäletan aegu, kus olime kusagil väikese toa põrandal
ja muudkui palvetasime ja palvetasime ja palvetasime ja palvetasime,
rajades teed vaimumaailmas.
Nii on me koguduse elus olnud erinevaid aegu -
oleme olnud nii tipus kui ka all orus;
nii ühes hoones kui teises hoones.
Nii et on olnud ka heitlikke aegu, mis pole olnud just kõige mugavamad.
Kuid see on kindel, et mille Jumal avab, see jääb ka püsima,
kui jätkame ja teeme koostööd Temaga.
"Sul on vähe jõudu..."
See vähene jõud näitab,
et küsimus pole su enda jõus ja saavutusvõimes.
"...kuid sa oled hoidnud tallel mu sõna ega ole salanud mu nime."
Ehk siis - Filadelfia kogudus oli piisavalt alandlik mõistmaks,
et omaenda jõus ei suuda nad midagi.
"Mitte väe ja võimu läbi, aga minu Vaimu läbi, ütleb Issand."
Ehk siis kõik see, mis siin toimus ja aset leidis,
oli tänu Jumala jõule ja väele ja nad pidasid kinni Tema sõnast.
Ehk nagu ma ka enne ütlesin - neil polnud Piiblit sellisel kujul nagu meil,
kuid nad kuulsid Jumala sõna nii Pauluse kaudu
kui erinevate märkmete kaudu.
Ka teiste apostlite kaudu, kes külastasid Türgit
ja jagasid kõike seda, mida Jeesus oli neile andnud.
Nad hoidsid sellest kinni, öeldes:
"See on Jumala Sõna ja me peame sellest kinni,
austades seda ja lastes sel teha oma töö me eludes."
"Kuid sa oled hoidnud tallel mu sõna ega ole salanud mu nime."
Jeesuse nimi, mis on üle kõigi teiste nimede.
On imeline teada, et nii on ja see vastab tõele!
Iga põlv peab nõtkuma selle nime ees, sest Jeesuse nimi on üle kõigi.
See pole vaid mingi formaalsus, et: "Oo, Jeesuse nimes see või teine!",
vaid usk Jeesusesse ja Tema nimesse vabastab ühe väe.
"Te olete uskunud minu nimesse
ja haaranud kinni selles peituvast väest,
mis peitub minu päästvas nimes.
Ei ole taeva all ühtki teist nime kui vaid Jeesuse nimi,
milles peitub pääste."
Ja Ilmutuse raamat 6:10 jätkub:
"Et sa oled hoidnud minu ootamise sõna,
siis hoian ka mina sind läbikatsumistunni eest."
Läbikatsumise hetked tulevad.
Nad tulevad sõltumata sellest, kas usume neisse või mitte.
Jumal paneb meid proovile ja katsub meid läbi.
Kuid ka see maailm, milles me elame, teeb seda.
Nagu me teame, on see maailm kurjuse meelevalla all
ja pole seetõttu just kõige toredam paik.
Seetõttu pannakse meid ka selles maailmas proovile.
Kuid Jeesus ütleb:
"Et sa oled hoidnud minu ootamise sõna,
siis hoian ka mina sind läbikatsumistunni eest,
mis on tulemas kogu ilmamaa peale, et katsuda läbi ilmamaal elavaid.
Ma tulen varsti.
Pea kinni, mis sul on, et ükski sinu pärga ei võtaks!"
Mida see küll tähendab, et keegi ei võtaks su krooni?
Mida kroon üldse sümboliseerib?
Kroon sümboliseerib autoriteeti, meelevalda, võitu, väge.
Kuningas ja tema lapsed kannavad kroone
ja ka meile kui Jumala lastele, on antud oma kroon.
Nii et kanna hoolt selle eest, et sa seda ei kaotaks.
Et sa ei kaotaks oma väge ja võitu.
On üks tee, mida mööda tasub minna
ja kuigi seal esineb teatud valikuvõimalusi,
peame pidama meeles, et me ei ela nii nagu maailm elab
ja seetõttu ei saa ka teatud asjadesse kergekäeliselt suhtuda.
Peame olema valvel ja järgima Jeesust, nii et keegi ei saaks me krooni endale.
"Kes võidab, selle teen ma sambaks oma Jumala templis."
Ehk on see ka põhjus, miks need sambad siin seisavad,
andes teada, et Jeesus rääkis siinsele kogudusele sammastest.
"Enam iialgi ei lähe ta sealt välja,
ning ma kirjutan tema peale oma Jumala nime
ja oma Jumala linna, uue Jeruusalemma nime,
mis tuleb maha taevast minu Jumala juurest,
ning oma uue nime.
Kellel kõrv on, see kuulgu, mida Vaim ütleb kogudustele!"
Ehk just seetõttu, et Filadelfia kogudus oli tugev
ja vältis teatud asju, avades end teistele asjadele;
vältis pattu, vältis maailma ja sellega samastumist
ning otsustas hoopis ülistada Jumalat ja elada püha elu Tema ees.
Ehk just seetõttu sai Filadelfiast kui eeskujuks olev kogudus
ja ehk on just see ka põhjus, miks paljud on võtnud tema nime.
Seda lausa nii, et isegi Ameerikas on üks Filadelfia nimeline linn.
Nii et kui Jumal teeb oma tööd, siis on see tugev, püsiv ja vastupidav.
Lõpetuseks on öeldud: "Kellel kõrv on, see kuulgu."
Meil kõigil on kõrvad, kuid aegajalt on need vaja lahti teha.
Rääkides teenistusandidest,
mille Jumal on nii kogudusele kui ka maailmale andnud,
on meil tavaks öelda,
et apostel on kui pöial, kes asju haarab ja kinnistab.
Siis on meil prohvet kui nimetissõrm, kes viitab asjadele.
Meil on evangelist - keskmine sõrm,
kes läheb kõike maailma ja kaugemalegi, kui keegi teine.
Siis on neljas sõrm - karjane,
kes paneb meile sõrmuse sõrme ja liidab meid ühte Jumalaga.
Ehk siis me pastor või karjane.
Kuid viies, see kõige väiksem sõrm, on õpetaja,
kes ainsana pääseb kõrva sisse, et avada me kõrvad kuulma.
Olen ikka mõelnud, et vajame eelkõige usuõpetust,
mis ehitaks kogudust üles nii, et see tärkaks taas ellu.
Me vajame küll õpetust, mis pole üldse halb,
kuid me vajame õpetust, mis oleks täis ilmutust ja väge.
Et me tajuks ära, kui Jumal kõnetab meid
ja teeb oma tööd me sees.
Et me saame materjali oma vaimuliku elu jaoks,
mis ehitab meid üles
ja aitab täita kutset, millega Jumal meid on kutsunud.
Nii et Jumal kõnetab neid, kellel on kõrva, et kuulda.
Filadelfias oli selliseid inimesi
ja tänu Jumalale, et meiegi võime kuulda.
Kuulda kergesti, kui Jumala Vaim kõnetab.
Usun, et võiksime paluda just praegu, et Jumal avaks me kõrvad kuulma.
Me vajame kuulda enam Jumala Vaimu häält.
Usun ka, et kui Jumal kõnetab meid,
siis Ta teeb seda nii, et me saame sellest aru.
Ehk siis Ta kõnetab lisaks meile ka me juhte ja me lähikondlasi,
kes võivad anda kinnitust sellest, et oleme kuulnud Jumalalt õigesti
ja Ta ilmutab meile asju ning me ees laiuvat teed.
Nii et me ei pea jääma ühe koha peale tammuma,
vaid me kogeme elavat usku, mille abil minna aust ausse
ja ühest väest teise.
Nii et palugem üheskoos.
Siruta oma käed taeva poole ja me palume koos sinuga.
Võid soovi korral panna ka käed oma teleri või arvutiekraani peale,
et olla ka sel moel ühendatud meiega.
Me täname Sind, Jeesus Kristus, et Sa tõesti avad me kõrvad praegu,
nii nagu Sa tegid seda Filadelfias.
Sa õnnistasid neid seeläbi,
et nad kuulsid Su sõna, võtsid selle vastu ja viisid selle ellu,
vältides kõige seda,
mis oleks röövinud nende elust Su sõna väe.
Sa seadsid nad eeskujuks paljudele,
kes samuti on uskunud ja kogenud, et Sinus peitub kogu meelevald ja vägi.
Sinu nimes peitub kogu vägi, mida vajame,
täis päästet igale inimesele igas eluvaldkonnas.
Täname Sind, Jeesuse nimel.
Tahan hetke veel paluda ka sinu eest, kes sa tahad anda oma elu Jeesusele.
Kui sa ütled, et sa pole veel päästetud, aga tahaksid tulla Jeesuse juurde,
siis ava oma süda ja palu koos meiega, korrates Pia järel.
Ja kui sa seda palvet palud, siis tee seda kogu südamest.
Jeesus,
ma alistun Sulle.
Tule Sina, Jeesus
minugi südamesse.
Päästa mind,
puhasta mind,
anna andeks
kõik mu patud.
Tule mu ellu.
Oled teretulnud!
Ma tunnistan just nüüd,
et olen Jumala laps
ja Sina, Jeesus
oled minu Issand.
Tänud Sulle selle eest.
Sina, kes sa seda palvet just palusid,
ma kuulutan sulle, et sa oled nüüd Jumala laps.
Su patud on sulle andeks antud
ja sa oled teel Taeva poole.
Võta meiega soovi korral ühendust,
et saaksime paluda su eest või jagada enam infot kõige kohta.
Samas ära unusta vaadata meid järgmiselgi korral.
Kõike head!
Tõlge: Anne-Ly Raukas